Up-162/96
Datum: 1996-10-01T00:00:00.000+02:00
ecli: ECLI:SI:USRS:1996:Up.162.96
vrsta: drugi akti
zadeva: ustavna pritožba
objavljeno: Neobjavljeno | 01.10.1996
dokument: US18018
akt: Ustavna pritožba B. Š. zoper sodbo Vrhovnega sodišča Republike Slovenije št. I Ips 201/95 z dne 18.1.1996
resitev: zavrženje
izrek: Ustavna pritožba B. Š. zoper sodbo Vrhovnega sodišča Republike Slovenije se zavrže.
stavek: Ker pritožnik svoje ustavne pritožbe ni dopolnil v skladu s pozivom Ustavnega sodišča, se ustavna pritožba zavrže.
odlocitev: sklep
geslo: Nepopolna ustavna pritožba.
podlaga: Zakon o Ustavnem sodišču (ZUstS), 54., 4. al. 1. odst. 55. čl.
datum_vloge: 1996-06-10T22:00:00.000Z
datum_odlocitve: 1996-09-30T22:00:00.000Z

# Up-162/96

1.10.1996

S K L E P

Ustavno sodišče je v postopku za preizkus ustavne pritožbe B. Š. na prestajanju kazni v KPD M. na seji senata dne 1. oktobra 1996 s k l e n i l o :

Ustavna pritožba B. Š. zoper sodbo Vrhovnega sodišča Republike Slovenije št. I Ips 201/95 z dne 18.1.1996 se zavrže.

---

## O b r a z l o ž i t e v

Pritožnik je dne 11. junija 1996 vložil ustavno pritožbo zoper pravnomočno sodbo, s katero je bil po njegovih navedbah obsojen na kazen štirih let zapora. Pritožnik zatrjuje, da mu je bila z izpodbijano sodbo kršena pravica do enakosti pred zakonom iz 14. člena Ustave. Predlaga, da Ustavno sodišče to sodbo razveljavi.

Po določbi 53. člena Zakona o Ustavnem sodišču (Uradni list RS, št. 15/94 - v nadaljnjem besedilu: ZUstS) je treba v ustavni pritožbi navesti posamični akt, ki se spodbija, dejstva, ki pritožbo utemeljujejo, in domnevno kršene človekove pravice in temeljne svoboščine. Ustavni pritožbi je potrebno priložiti kopijo posamičnega akta, ki se spodbija, ter ustrezne listine, na katere pritožnik opira svojo pritožbo, vse v treh izvodih. Po določbi prvega odstavka 51. člena ZUstS pa se ustavna pritožba lahko vloži šele, ko so izčrpana vsa pravna sredstva. Zato je s predložitvijo listin potrebno izkazati, da so pravna sredstva izčrpana in da je pritožnik v njih neuspešno uveljavljal kršitev človekovih pravic, ki jih zatrjuje v ustavni pritožbi.

Pritožnik ustavni pritožbi ni predložil izpodbijanega posamičnega akta in ostalih navedenih listin, zato je bil v skladu z določbo drugega odstavka 54. člena ZUstS pozvan, da svojo vlogo v roku 15 dni dopolni. Ker pritožnik svoje vloge v tem času ni dopolnil, je Ustavno sodišče v skladu z določbo četrte alinee prvega odstavka 55. člena ZUstS pritožbo zavrglo.

Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednik dr. Boštjan M. Zupančič in člana dr. Peter Jambrek in dr. Janez Šinkovec.

Predsednik senata

dr. Boštjan M. Zupančič